Argentina iqtisodiyoti
Argentina iqtisodiyoti Janubiy Amerikada Braziliyadan keyin ikkinchi yirik milliy iqtisodiyotdir.Argentina yuqori savodli aholisi,eksportga yo'naltirilgan qishloq xo'jaligi sektori va diversifikatsiyalangan sanoat bazasiga ega rivojlanayotgan mamlakatdir. Argentina boy tabiiy resurslardan foydalanadi . Argentinaning iqtisodiy ko'rsatkichlari tarixan juda notekis bo'lib,yuqori iqtisodiy o'sish,ayniqsa XXasr oxiridan boshlab jiddiy tanazzullar bilan almashindi.Bu davrdan boshlab daromadlarning noto'g'ri taqsimlanishi va qashshoqlik kuchaydi.Yigirmanchi asrning boshlarida Argentina jahon miqyosida aholi jon boshiga to'g'ri keladigan YaIM darajasi eng yuqori o'ntalikdan biriga ega edi.U Kanada va Avstraliya bilan teng edi va Fransiya va Italiyani ham ortda qoldirdi. Argentina valyutasi 2018-yilda taxminan 50 foizga pasayib, bir AQSh dollari uchun 38 Argentina pesosidan oshdi.O'sha yildan boshlab u Xalqaro Valyuta Jamg'armasining stend-by dasturi ostida. 2019 yilda valyuta yana 25%ga tushdi.2020-yilda u 90 foizga, 2021-yilda 68 foizga va 2022-yilda yana 52 foizga(20-iyulgacha) kamaydi. Argentina FTSE Global Equity Index(2018) tomonidan rivojlanayotgan bozor va G-20 ning asosiy iqtisodiyotlaridan biri hisoblanadi.2021-yilda MCSI uzoq muddatli qattiq kapital nazorati tufayli Argentinani mustaqil bozor sifatida qayta tasnifladi.